proxectonos/corpus_dominio_legal_administrativo_tmp huggingface dataset:
RESOLUCIÓN do 25 de outubro de 2011, da Secretaría Xeral Técnica da Consellería de Cultura e Turismo, pola que se fan públicos os códigos de identificación do censo de asociacións e entidades culturais de Galicia, correspondentes ao ano 2011.
Consellería de Cultura e Turismo — III. Outras disposicións — 11/11/2011

Para dar cumprimento ao estipulado no artigo 4 da Orde do 29 de outubro de 1986 (DOG do 12 de novembro), pola que se establece o censo de asociacións e entidades culturais de Galicia, e a Resolución do 26 de marzo de 1987 (DOG do 20 de abril), pola que se desenvolve o devandito artigo, a Secretaría Xeral Técnica unha vez aplicadas as claves de clasificación correspondentes, segundo dispón a norma primeira da devandita resolución, e logo de transcorrido o prazo regulado desde a comunicación aos interesados sen que se producisen propostas de modificación ou rectificación,
Considerar firme a inscrición no censo de asociacións e entidades culturais de Galicia das persoas xurídicas que co seu código de identificación se relacionan no anexo desta resolución.
Santiago de Compostela, 25 de outubro de 2011.
A Coruña
Lugo
Ourense
Pontevedra
CORRECCIÓN de erros. Resolución do 22 de setembro de 2011, da Secretaría Xeral da Consellería de Cultura e Turismo, pola que se dá publicidade aos convenios de colaboración subscritos por esta consellería no segundo cuadrimestre do ano 2011.
Consellería de Cultura e Turismo — III. Outras disposicións — 11/11/2011

Advertido erro na devandita resolución, publicada no
Diario Oficial de Galicia
número 203, do luns 24 de outubro de 2011, procede realizar a seguinte corrección:
Na páxina 31195, na sexta fila da táboa, onde di: «gala I Edición dos Premios Cehosga», debe dicir: «V gala da Hostelería Galega».
ORDE do 18 de outubro de 2011 pola que se fixan os prezos de venda ao público de diversas publicacións da Consellería de Cultura e Turismo.
Consellería de Cultura e Turismo — III. Outras disposicións — 10/11/2011

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda, e publicados no
Diario Oficial de Galicia
.
1. Quedan aprobados os prezos de venda ao público das publicacións editadas por esta consellería e que se relacionan no anexo.
2. Estes prezos entenderanse, de ser o caso, co IVE incluído.
Santiago de Compostela, 18 de outubro de 2011.
RESOLUCIÓN do 24 de outubro de 2011 pola que se procede á publicación das subvencións concedidas en virtude da Orde do 21 de decembro de 2010 pola que se establecen as bases reguladoras para a concesión en réxime de concorrencia competitiva de subvencións a entidades de iniciativa social para o desenvolvemento de programas que contribúan a fomentar a inclusión social e a integración no mercado de traballo das persoas en situación ou risco de exclusión social.
Consellería de Traballo e Benestar — III. Outras disposicións — 08/11/2011

De conformidade co disposto no artigo 18.1.º da Lei 38/2003, do 17 de novembro, xeral de subvencións, no artigo 15.1.º da Lei 9/2007, do 13 de xuño, de subvencións de Galicia, e no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das subvencións concedidas en virtude da Orde do 21 de decembro de 2010 pola que se establecen as bases reguladoras para a concesión en réxime de concorrencia competitiva de subvencións a entidades de iniciativa social, para o desenvolvemento de programas que contribúan a fomentar a inclusión social e integración no mercado de traballo das persoas en situación ou risco de exclusión social.
Finalidade da axuda: as axudas teñen por obxecto o establecemento de subvencións ás entidades de iniciativa social, para a realización de programas de incorporación sociolaboral que contribúan a fomentar a inclusión social e a integración no mercado de traballo das persoas en situación ou risco de exclusión social.
Norma reguladora: Orde do 21 de decembro de 2010 pola que se establecen as bases reguladoras para a concesión en réxime de concorrencia competitiva de subvencións a entidades de iniciativa social para o desenvolvemento de programas que contribúan a fomentar a inclusión social e a integración no mercado de traballo das persoas en situación ou risco de exclusión social (Diario Oficial de Galicia n.º 22, do 2 de febreiro de 2011).
Crédito orzamentario: 851.265,33 euros, na aplicación orzamentaria 12.02.313C.481.6.
Santiago de Compostela, 24 de outubro de 2011.
DECRETO 207/2011, do 22 de setembro, polo que se acepta a cesión a título gratuíto de dous inmobles, realizada polo Concello de Baleira, con destino á construción dunha residencia da terceira idade.
Consellería de Facenda — III. Outras disposicións — 08/11/2011

Con data do 20 de maio de 2011, o Pleno do Concello de Baleira acordou ceder a esta Administración dous inmobles nese termo municipal para a construción dunha residencia da terceira idade.
A Consellería de Traballo e Benestar emitiu informe favorable sobre a aceptación da cesión.
A Secretaría Xeral Técnica e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta da conselleira de Facenda, logo da deliberación do Consello da Xunta de Galicia, na súa reunión do día vinte e dous de setembro de dous mil once,
Artigo 1.
Acéptase nos termos establecidos polo Concello de Baleira a cesión a título gratuíto dos inmobles seguintes:
Predio urbano denominado Revolta, situado no concello de Baleira, dunha superficie de 1.056 m2, que linda: ao norte, con predio de María Cristina Saavedra Dorado; sur, con Carmen Carballedo Nogueira; ao leste, predio rústico do causante Ramiro Carballedo Nogueira; e oeste, travesía de Lugo, rúa que vai da estrada da Fonsagrada á igrexa do Cádavo. Referencia catastral 3143308PH4634S0001KD. Inscrita no Rexistro da Propiedade da Fonsagrada no folio 219, tomo 299, libro 50, predio 8.859.
Predio rústico denominado Revolta, situado no concello de Baleira, dunha superficie de 819 m
2
, que linda: ao norte, María Cristina Saavedra Dorado; sur, Carmen Carballedo Nogueira; leste, José Álvarez Fernández; e oeste, predio urbano do causante Ramiro Carballedo Nogueira. Referencia catastral 27004A064000120000ES. Inscrita no Rexistro da Propiedade da Fonsagrada no folio 141, tomo 314, libro 52, predio 8.955.
Artigo 2.
O inmoble destinarase á construción dunha residencia da terceira idade.
Artigo 3.
A Consellería de Facenda, a través da Secretaría Xeral Técnica e do Patrimonio, procederá á formalización da cesión no correspondente documento público.
Disposición derradeira.
A Consellería de Facenda, a través da Secretaría Xeral Técnica e do Patrimonio, levará a cabo todos os trámites necesarios para a efectividade deste decreto.
Santiago de Compostela, vinte e dous de setembro de dous mil once.
DECRETO 208/2011, do 22 de setembro, polo que se acepta a cesión en réxime de comodato dunha colección documental de Carlos Casares Mouriño.
Consellería de Facenda — III. Outras disposicións — 08/11/2011

Con data do 8 de xuño de 2011 Karin Anna Kristina Berg Casares, no seu propio nome e en representación da comunidade de herdeiros de Carlos Casares Mouriño, e como presidenta do Padroado da
Fundación Carlos Casares
, ofertou a esta Administración a cesión en réxime de comodato da biblioteca e do arquivo particular de Carlos Casares, co obxecto de que a Consellería de Cultura e Turismo os utilice na Biblioteca e/ou no Arquivo de Galicia.
A Consellería de Cultura e Turismo emitiu informe favorable sobre a aceptación da cesión.
A Secretaría Xeral Técnica e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta da conselleira de Facenda, logo da deliberación do Consello da Xunta de Galicia, na súa reunión do día vinte e dous de setembro de dous mil once,
Artigo único.
Acéptase nos termos establecidos por Karin Anna Kristina Berg Casares a cesión en réxime de comodato por un prazo de 30 anos dos bens seguintes:
Biblioteca persoal composta por 6.000 volumes de variada índole e arquivo particular formado por manuscritos e mecanoscritos de novelas, contos, artigos, ensaios, discursos, cartas, conferencias, notas e borradores do escritor, así como por fotografías, recortes de prensa, correspondencia recibida e documentación relativa ao desempeño da súa faceta profesional e institucional.
Disposición derradeira.
A Consellería de Facenda, a través da Secretaría Xeral Técnica e do Patrimonio, levará a cabo todos os trámites necesarios para a efectividade deste decreto.
Santiago de Compostela, vinte e dous de setembro de dous mil once.
RESOLUCIÓN do 8 de setembro de 2011 pola que se nomean os membros que integran a Comisión de Heráldica da Xunta de Galicia.
Consellería de Presidencia, Administracións Públicas e Xustiza — II. Autoridades e persoal — 20/09/2011

A Lei 5/1997, do 22 de xullo, de Administración local de Galicia regula os aspectos esenciais da Comisión de Heráldica de Galicia, configurándoa como órgano consultivo da Xunta de Galicia a quen lle corresponde emitir informe vinculante nos procedementos de aprobación, modificación ou rehabilitación de escudos ou bandeiras das entidades locais.
Mediante o Decreto 19/2010, do 11 de febrero, polo que se aproba o Regulamento de símbolos das entidades locais de Galicia, se regula a composición e funcionamento da Comisión de Heráldica da Xunta de Galicia, así como a adscrición desta á consellería competente en materia de réxime local.
O artigo 6 do Decreto 19/2010 recolle a composición e o nomeamento dos seus membros.
A disposición transitoria única do referido decreto sinala a obriga de nomear no prazo de dous anos desde a entrada en vigor deste aos membros da Comisión de Heráldica.
En virtude do exposto,
Nomear como membros da Comisión de Heráldica da Xunta de Galicia ás persoas que a continuación se relacionan:
– Como vicepresidente da Comisión, Eduardo Pardo de Guevara y Valdés, doutor en Historia Medieval, profesor de investigación do CSIC e Académico de Número da Académie Internationale d´´Heráldique e da Real Academia Maritense de Heráldica e Xenealoxía.
– Como vogal, Eligio Rivas Quintas, doutor en Filoloxía Románica.
– Como vogal, Xosé Antón García González Ledo, debuxante arqueolóxico e heráldico. Académico correspondente da Académie Internationale d´´Heraldique e da Real Academia Maritense de Heráldica e Xenealoxía.
– Como vogal, Pablo S. Otero Piñeyro-Maseda, doutor en Historia Medieval, investigador contratado do Instituto de Estudos Galegos «Padre Sarmiento».
– Como vogal, Marta Cendón Fernández , doutora en Historia da Arte, profesora titular da Universidade de Santiago de Compostela.
Santiago de Compostela, 8 de setembro de 2011.
ORDE do 8 de agosto de 2011 pola que se substitúe un membro do Consello Galego de Consumidores e Usuarios.
Consellería de Economía e Industria — II. Autoridades e persoal — 13/09/2011

De acordo coa proposta efectuada pola presidenta do Instituto Galego de Consumo, e en virtude do establecido no artigo 7.2.º, en relación co artigo 5.2.º do Decreto 127/1998, do 23 de abril, polo que se crea o Consello Galego de Consumidores e Usuarios,
Artigo único. Substituír como membro titular do Consello Galego de Consumidores e Usuarios, de acordo co establecido no artigo 7.1.º e) do Decreto 127/1998, do 23 de abril, polo que se crea o Consello Galego de Consumidores e Usuarios, a Clara Santos Arjona por Josefa Fandiño Portero da Federación Galega de Asociacións de Amas de Casa, Consumidores e Usuarios Brétema.
Santiago de Compostela, 8 de agosto de 2011.
RESOLUCIÓN do 26 de agosto de 2011, da Dirección Xeral de Conservación da Natureza, pola que se lle dá publicidade aos beneficiarios das axudas concedidas ao abeiro da Orde do 13 de decembro de 2010, pola que se establecen as bases reguladoras para a concesión de axudas a entidades colaboradoras de pesca fluvial para o fomento da riqueza piscícola, e se convocan para o ano 2011.
Consellería do Medio Rural — III. Outras disposicións — 15/09/2011

De conformidade co disposto no artigo 18 da Lei 38/2003, xeral de subvencións, no artigo 78.8 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e no artigo 11 da Orde do 13 de decembro de 2010 pola que se establecen as bases reguladoras para a concesión de axudas a entidades colaboradoras de pesca fluvial para o fomento da riqueza piscícola e se convocan para o ano 2011, procédese mediante esta resolución á publicación do extracto das axudas outorgadas pola Consellería do Medio Rural ao abeiro da Orde do 13 de decembro de 2010, pola que se establecen as bases reguladoras para a concesión de axudas a entidades colaboradoras de pesca fluvial para o fomento da riqueza piscícola e se convocan para o ano 2011.
Deste xeito, cómpre sinalar, polo que atinxe ás axudas concedidas con cargo aos orzamentos xerais da Comunidade Autónoma de Galicia para o ano 2011, o seguinte:
a) Norma reguladora da convocatoria: Orde do 13 de decembro de 2010 pola que se establecen as bases reguladoras para a concesión de axudas a entidades colaboradoras de pesca fluvial para o fomento da riqueza piscícola e se convocan para o ano 2011.
b) Aplicación orzamentaria: 13.06.541B.781.0.
c) Crédito orzamentario: 50.000 €.
d) Destinatarios: sociedades ou asociacións que teñan o nomeamento de entidade colaboradora, de conformidade co disposto na Lei 7/1992, do 24 de xullo, de pesca fluvial, e no Regulamento de ordenación da pesca fluvial e dos ecosistemas acuáticos continentais.
e) Finalidade das axudas: vixilancia de tramos de pesca.
f) Entidades beneficiarias e importe das axudas:
Santiago de Compostela, 26 de agosto de 2011.
ANUNCIO de convocatoria de axudas de acción social para o persoal para o exercicio de 2011.
Consello de Contas de Galicia — III. Outras disposicións — 15/09/2011

A Comisión de Goberno do Consello de Contas de Galicia, en reunión do 19 de xullo de 2011, aprobou as bases reguladoras para a concesión de axudas ao seu persoal encadradas dentro dos fondos de acción social para o exercicio 2011. Estas bases están expostas no taboleiro de anuncios da institución e queda aberto o prazo de presentación de solicitudes durante quince días hábiles a partir do día seguinte ao da publicación deste anuncio no DOG.
Santiago de Compostela, 6 de setembro de 2011.
RESOLUCIÓN do 30 de agosto de 2011 pola que se fan públicos os convenios de colaboración asinados por este ente público no segundo cuadrimestre do ano 2011.
Portos de Galicia — III. Outras disposicións — 20/09/2011

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración asinados no segundo cuadrimestre do ano 2011 e que se relacionan no anexo a esta resolución.
Santiago de Compostela, 30 de agosto de 2011.
RESOLUCIÓN do 9 de setembro de 2011, da Secretaría Xeral Técnica da Consellería de Presidencia, Administracións Públicas e Xustiza, pola que se dá publicidade dos convenios de colaboración subscritos por esta consellería no segundo cuadrimestre do ano 2011.
Consellería de Presidencia, Administracións Públicas e Xustiza — III. Outras disposicións — 20/09/2011

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG n.º 136, do 14 de xuño) impón a cada consellería da Xunta de Galicia a obriga de publicar, no
Diario Oficial de Galicia
, unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo 1. Dar publicidade da relación dos convenios subscritos pola Consellería de Presidencia, Administracións Públicas e Xustiza nos meses de maio, xuño, xullo e agosto do ano 2011, que se incorpora como anexo I a esta resolución.
Artigo 2. Dar publicidade da relación dos convenios subscritos pola Consellería de Presidencia, Administracións Públicas e Xustiza nos meses de xaneiro, febreiro, marzo e abril do ano 2011, que se incorpora como anexo II a esta resolución.
Santiago de Compostela, 9 de setembro de 2011.
RESOLUCIÓN do 8 de setembro de 2011 pola que se dá publicidade aos convenios de colaboración subscritos polo Consello no segundo cuadrimestre do ano 2011.
Consello da Cultura Galega — III. Outras disposicións — 20/09/2011

Para os efectos previstos no artigo 11 da Lei 4/2006, do 30 de xuño, de transparencia e boas práticas na Administración pública galega, acórdase darlle publicidade aos convenios de colaboración subscritos polo Consello da Cultura Galega, no segundo cuadrimestre do ano 2011, os cales se relacionan no anexo a esta resolución.
Santiago de Compostela, 8 de setembro de 2011.
RESOLUCIÓN do 2 de setembro de 2011 pola que se dá publicidade aos convenios de colaboración subscritos por este instituto no segundo cuadrimestre do ano 2011.
Instituto Tecnolóxico para o Control do Medio Mariño de Galicia — III. Outras disposicións — 19/09/2011

O artigo 11 da Lei 4/2006, do 30 de xuño, de transparencia e de boas prácticas na Administración pública galega (
Diario Oficial de Galicia
núm. 136, do 14 de xuño), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos.
En consecuencia, e para dar cumprimento a esa obriga,
Artigo único.
Dar publicidade á relación de convenios subscritos polo Instituto Tecnolóxico para o Control do Medio Mariño de Galicia no segundo cuadrimestre do ano 2011, que se incorporan como anexo a esta resolución.
Vilaxoán, 2 de setembro de 2011.
RESOLUCIÓN do 2 de agosto de 2011 pola que se publican os convenios de colaboración asinados por este ente público no primeiro cuadrimestre do ano 2011.
Portos de Galicia — III. Outras disposicións — 19/09/2011

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración asinados no primeiro cuadrimestre do ano 2011 e que se relacionan no anexo a esta resolución.
Santiago de Compostela, 2 de agosto de 2011.
CORRECCIÓN de erros. Orde do 27 de xullo de 2011 pola que se regula o réxime de axudas a centros privados concertados para a contratación de auxiliares de conversa coa finalidade de mellorar a competencia lingüística do alumnado en linguas estranxeiras.
Consellería de Educación e Ordenación Universitaria — III. Outras disposicións — 13/09/2011

Advertidos erros na citada orde publicada no
Diario Oficial de Galicia
n.º 159, do 22 de agosto de 2011, cómpre efectuar as seguintes rectificacións:
– Na páxina 25276, a letra b) do artigo 7 queda redactada do seguinte xeito:
b) Número de alumnos e alumnas con apoio de auxiliar en todo o centro, ata 5 puntos:
– Ata 25 alumnos, 1 punto.
– De 26 a 50 alumnos, 2 puntos.
– De 51 a 100 alumnos, 3 puntos.
– Máis de 100 alumnos, 5 puntos.
– Na páxina 25276, a letra e) do artigo 7 queda redactado do seguinte xeito:
e) Número de alumnos e alumnas pertencentes a todas as seccións bilingües e/ou aulas plurilingües do centro, ata 3 puntos:
– De 10 a 30 alumnos, 1 punto.
– De 31 a 180 alumnos, 2 puntos.
– Máis de 180 alumnos, 3 puntos.
ORDE do 1 de setembro de 2011 pola que se resolve a convocatoria do Plan de mellora de bibliotecas escolares en centros públicos non universitarios de titularidade desta consellería para o curso 2011/2012.
Consellería de Educación e Ordenación Universitaria — III. Outras disposicións — 13/09/2011

Mediante a Orde do 17 de marzo de 2011 (DOG do 5 de abril) a Consellería de Educación e Ordenación Universitaria convocou o Plan de mellora de bibliotecas escolares en centros públicos non universitarios de titularidade da consellería para o curso 2011/2012.
Reunida a comisión de valoración prevista no artigo sexto da dita orde, de acordo coa proposta formulada por ela e de conformidade cos artigos primeiro, segundo e sétimo da orde de referencia,
Primeiro. Conceder as contías que se sinalan nos anexo I e II aos centros incluídos no Plan de mellora de bibliotecas escolares durante o curso 2010/2011, vistas as memorias de actividades levadas a cabo durante o dito curso e os proxectos presentados para o período 2011/2012.
Segundo. Integrar no Plan de mellora de bibliotecas escolares, para o curso 2011/2012, os 84 novos centros seleccionados, que se relacionan no anexo III.
Terceiro. Asignar as contías que se detallan nos ditos anexos, destinadas a apoiar os procesos de transformación das bibliotecas en centros de recursos de lectura, información e aprendizaxe, favorecer as actividades de fomento da lectura e de educación no acceso e uso da información (para o correcto desenvolvemento dos proxectos lectores de centro), e de acordo coas liñas prioritarias de actuación presentadas.
Cuarto. Os gastos realizados xustificaranse, segundo o establecido no artigo oitavo da Orde do 17 de marzo de 2011, antes do 10 de xuño de 2012.
Quinto. A non entrega da memoria e/ou xustificación do gasto no prazo sinalado poderá ser causa de revogación das cantidades asignadas, e deberá proceder o centro ao reintegro da cantidade percibida, sen prexuízo das responsabilidades que se lle poidan exixir.
Sexto. O incumprimento total ou parcial dos proxectos ou das condicións que se tiveron en conta para a súa concesión poderá dar lugar á anulación ou modificación da contía do importe concedido.
Santiago de Compostela, 1 de setembro de 2011.
RESOLUCIÓN do 1 de setembro de 2011 pola que se dá publicidade aos convenios de colaboración subscritos por este organismo no segundo cuadrimestre do ano 2011.
Instituto Galego de Seguridade e Saúde Laboral — III. Outras disposicións — 14/09/2011

O artigo 11.1 da Lei 4/2006, do 30 de xuño, de transparencia e de boas prácticas na Administración pública galega, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único.
Darlle publicidade á relación dos convenios subscritos polo Instituto Galego de Seguridade e Saúde Laboral nos meses de maio, xuño, xullo e agosto do ano 2011, que se incorpora como anexo a esta resolución.
Santiago de Compostela, 1 de setembro de 2011.
DECRETO 177/2011, do 15 de setembro, polo que se dispón o cesamento de vogais do Consello de Administración do ente público Portos de Galicia.
Consellería do Mar — II. Autoridades e persoal — 16/09/2011

O Consello de Administración é o órgano superior colexiado de dirección do ente público Portos de Galicia, tal e como se dispón no artigo 10 do Regulamento do ente aprobado polo Decreto 227/1995, do 20 de xullo, no citado artigo sinálase a composición do Consello de Administración, así como a forma de nomeamento e cesamento dos seus vogais, sendo todos eles nomeados por proposta do presidente do ente público Portos de Galicia, agás os representantes da Administración autonómica, que serán nomeados por proposta dos respectivos conselleiros.
Entre as causas de cesamento, o devandito artigo 10 do Regulamento do ente público Portos de Galicia, no seu número 8, establece, entre outras, a perda da condición que habilitou o vogal para ser proposto, ou a proposta emanada do presidente, por iniciativa propia ou das institucións, corporacións ou organismos que propuxeron o nomeamento. Establece tamén este citado número 8 que os vogais representantes dos sectores económicos relacionados coas actividades portuarias, das administracións locais e do persoal, agás as causas de cesamento que nel se consignan, desempeñarán o seu cargo durante catro anos. Así mesmo, o citado artigo 10 dispón, no seu número 10, que os vogais representantes das administracións locais e dos sectores económicos relacionados coas actividades portuarias se renovarán por metades cada dous anos e poderán ser reelixidos unha soa vez ao finalizaren o seu mandato.
Por conseguinte e vistas as propostas emitidas, é preciso proceder á renovación dos vogais representantes das administracións locais, vista a proposta do presidente do ente público Portos de Galicia, por proposta da conselleira do Mar e logo de deliberación do Consello da Xunta de Galicia na súa reunión do día quince de setembro de dous mil once,
Artigo 1. O cesamento como vogal do Consello de Administración do ente público Portos de Galicia, en representación das administracións locais pola provincia da Coruña, agradecéndolle os servizos prestados:
–Salvador Fernández Moreda.
Artigo 2. O cesamento como vogal do Consello de Administración do ente público Portos de Galicia, en representación das administracións locais pola provincia de Lugo, agradecéndolle os servizos prestados:
–Lara Méndez López.
Artigo 3. O cesamento como vogal do Consello de Administración do ente público Portos de Galicia, en representación das administracións locais pola provincia de Pontevedra, agradecéndolle os servizos prestados:
–Gonzalo Durán Hermida.
Santiago de Compostela, quince de setembro de dous mil once.
DECRETO 178/2011, do 15 de setembro, polo que se dispón o nomeamento de vogais do Consello de Administración do ente público Portos de Galicia.
Consellería do Mar — II. Autoridades e persoal — 16/09/2011

O Consello de Administración é o órgano superior colexiado de dirección do ente público Portos de Galicia, tal e como se dispón no artigo 10 do Regulamento do ente aprobado polo Decreto 227/1995, do 20 de xullo, no citado artigo sinálase a composición do Consello de Administración, así como a forma de nomeamento e cesamento dos seus vogais, que son todos eles nomeados por proposta do presidente do ente público Portos de Galicia, agás os representantes da Administración autonómica, que serán nomeados por proposta dos respectivos conselleiros.
O Decreto 227/1995, do 20 de xullo, no seu artigo 10 determina que formarán parte do Consello de Administración do ente público Portos de Galicia tres (3) vogais en representación das administracións locais, que serán nomeados polo Consello da Xunta de Galicia, por proposta do presidente do ente público.
Por conseguinte e vistas as propostas remitidas, é preciso proceder á renovación dos vogais representantes das administracións locais, vista a proposta do presidente do ente público Portos de Galicia, por proposta da conselleira do Mar e logo de deliberación do Consello da Xunta de Galicia na súa reunión do día quince de setembro de dous mil once,
Artigo 1. O nomeamento como vogal do Consello de Administración do ente público Portos de Galicia, en representación das administracións locais pola provincia da Coruña:
-Manuel Santos Ruíz Rivas.
Artigo 2. O nomeamento como vogal do Consello de Administración do ente público Portos de Galicia, en representación das administracións locais pola provincia de Lugo:
-Antonio Veiga Outeiro.
Artigo 3. O nomeamento como vogal do Consello de Administración do ente público Portos de Galicia, en representación das administracións locais pola provincia de Pontevedra:
-Rafael Louzán Abal.
Santiago de Compostela, quince de setembro de dous mil once.
RESOLUCIÓN do 14 de setembro de 2011, da Dirección Xeral de Centros e Recursos Humanos, pola que se publica a adxudicación definitiva de destinos provisionais para o curso 2011-2012.
Consellería de Educación e Ordenación Universitaria — III. Outras disposicións — 16/09/2011

En aplicación do disposto na base trixésimo segunda da Orde do 24 de xuño de 2011 (DOG do 7 de xullo) pola que se ditan normas para a adxudicación de destino provisional ao profesorado dos corpos de catedráticos e profesores de ensino secundario, profesores técnicos de formación profesional, catedráticos e profesores de escolas oficiais de idiomas, profesores de música e artes escénicas, catedráticos e profesores e mestres de taller de artes plásticas e deseño, que non teñan destino definitivo na Comunidade Autónoma de Galicia, aos que resulten desprazados por falta de horario, ao persoal á que se lle conceda unha comisión de servizos por concelleira ou concelleiro, por motivos de saúde ou por conciliación familiar, ao persoal opositor do ano 2011, persoal interino e substituto e ao persoal funcionario de carreira que solicite o reingreso no servizo activo, a Dirección Xeral de Centros e Recursos Humanos procede facer pública a adxudicacion definitiva de destinos para o curso académico 2011-2012, e de conformidade,
Primeiro. Facer pública, no anexo a esta resolución, a adxudicación definitiva dos destinos provisionais obtidos para o curso 2011-2012 ao profesado referido anteriormente.
Segundo. A toma de posesión non poderá supoñer interrupción na prestación de servizos para os profesores interinos con nomeamento en vigor sempre que sexan nomeados interinos desde o inicio do curso 2011-2012.
No obstante o anterior, no caso das comisións de servizo os efectos serán do 17 de setembro de 2011, sen prexuízo de que as comisións de servizo do profesorado que proceda de fóra da comunidade autónoma e os procedentes do estranxeiro teñan efectividade do 1 de setembro de 2011.
Para o persoal interino sen nomeamento en vigor, os efectos administrativos e económicos serán do 16 de setembro de 2011.
Santiago de Compostela, 14 de setembro de 2011.
CORRECCIÓN de erros. Orde do 1 de agosto de 2011 pola que se amplía a autorización para a implantación das modalidades de bacharelato en centros públicos da Comunidade Autónoma de Galicia.
Consellería de Educación e Ordenación Universitaria — III. Outras disposicións — 19/09/2011

Advertidos erros na devandita orde, publicada no DOG número 160, do martes 23 de agosto de 2011, é necesario efectuar a seguinte corrección:
– Na páxina 25429, na disposición derradeira primeira, onde di:
«Autorízanse a Dirección Xeral de Formación Profesional e Ensinanzas Especiais e a Dirección Xeral de Ordenación e Innovación Educativa para tomar as medidas precisas para a execución desta orde».
Debe dicir:
«Autorízanse a Dirección Xeral de Educación, Formación Profesional e Innovación Educativa e a Dirección Xeral de Centros e Recursos Humanos para tomar as medidas precisas para a execución desta orde».
RESOLUCIÓN do 16 de setembro de 2011 pola que se corrixen erros na Resolución do 5 de agosto de 2011, pola que se convoca un curso sobre aplicacións informáticas de follas de cálculo (Microsoft Excel 2010), e se abre un novo prazo de presentación de solicitudes.
Academia Galega de Seguridade Pública — III. Outras disposicións — 22/09/2011

Corrección de erros.
Advertidos uns erros na Resolución do 5 de agosto de 2011 pola que se convoca un curso sobre aplicacións informáticas de follas de cálculo (Microsoft Excel 2010), publicada no
Diario Oficial de Galicia
n.º 156, do 17 de agosto de 2011, cómpre facer as seguintes correccións:
Na páxina 23261, onde di: «Dentro das actividades programadas para o ano 2011, e conforme o establecido no artigo 46 da Lei 5/2007, do 7 de maio, de emerxencias de Galicia, e na Lei 1/2007, do 15 de xaneiro, da Academia Galega de Seguridade Pública, anúnciase a convocatoria dun curso sobre aplicacións informáticas de follas de cálculo (Microsoft Excel 2010) con dúas edicións, conforme as seguintes bases: …», debe dicir: «Dentro das actividades programadas para o ano 2011, e conforme o establecido no artigo 46 da Lei 5/2007, do 7 de maio, de emerxencias de Galicia, e na Lei 1/2007, do 15 de xaneiro, da Academia Galega de Seguridade Pública, anúnciase a convocatoria dun curso sobre aplicacións informáticas de follas de cálculo (Microsoft Excel 2010) con tres edicións, conforme as seguintes bases:...».
Na páxina 23261, na base 1. Datos da actividade, onde di: «Horas lectivas: 30. Modalidade: en liña. Edicións: dúas…», debe dicir: “ Horas lectivas: 50. Modalidade: en liña. Edicións: tres».
Na páxina 23265, na base 8. Desenvolvemento da actividade, onde di: «Data de comezo: 3 de outubro. Data de remate: 31 de outubro…», debe dicir: «Data de comezo: 6 de outubro. Data de remate: 16 de novembro».
Na páxina 23266, na base 9. Proba final, onde di: «A proba final desenvolverase de acordo coas seguintes indicacións: 1. Proba ordinaria: poderase optar polo día 10 de novembro ás 17.30 ou polo día 11 de novembro ás 12.30 horas, na sede da Academia Galega de Seguridade Pública. 2. Proba extraordinaria: o alumnado que non superase a proba ordinaria terá a posibilidade dun exame extraordinario o día 24 de novembro, ás 17.00 horas, na sede da Academia Galega de Seguridade Pública…»; debe dicir: «A proba final desenvolverase de acordo coas seguintes indicacións: 1. Proba ordinaria: poderase optar polo día 23 de novembro ás 17.30, polo día 24 de novembro ás 12.30 horas ou polo día 25 de novembro ás 12.30 horas, na sede da Academia Galega de Seguridade Pública. 2. Proba extraordinaria: o alumnado que non superase a proba ordinaria terá a posibilidade dun exame extraordinario o día 30 de novembro, ás 17.00 horas, na sede da Academia Galega de Seguridade Pública».
Novo prazo de presentación de solicitudes.
Esta corrección de erros supón a apertura dun novo prazo de presentación de solicitudes de 5 días naturais a partir do día seguinte ao da súa publicación no
Diario Oficial de Galicia
. Se o último día de prazo fose inhábil, entenderase prorrogado ao primeiro día hábil seguinte.
A Estrada, 16 de setembro de 2011.
RESOLUCIÓN do 26 de xullo de 2011 de corrección de erros da Resolución do 16 de febreiro de 2010, pola que se publica o plan de estudos de graduado ou graduada en relacións laborais e recursos humanos.
Universidade de Santiago de Compostela — III. Outras disposicións — 22/09/2011

Advertidos erros no plan de estudos de grao publicado no
Diario Oficial de Galicia
do 17 de marzo de 2010, esta reitoría resolveu o seguinte:
Publicar a corrección correspondente do plan de estudos de graduado ou graduada en relacións laborais e recursos humanos como segue:
Na páxina 3631 onde di:
«Cursos ponte.
Os diplomados en relacións laborais e en graduado social, para obter o título de grao a través do curso ponte, deberán superar as seguintes materias obrigatorias:
Diplomados en relacións laborais:
Poderán recoñecerse ata 12 créditos por experiencia profesional».
Debe dicir:
«Cursos ponte.
Os diplomados en relacións laborais e en graduado social, para obter o título de grao a través do curso ponte, deberán superar as seguintes materias obrigatorias:
Diplomados en relacións laborais:
Poderán recoñecerse ata 12 créditos por experiencia profesional».
Santiago de Compostela, 26 de xullo de 2011.
ORDE do 7 de setembro de 2011 pola que se modifica a autorización do centro privado Tomás Barros, do concello da Coruña.
Consellería de Educación e Ordenación Universitaria — III. Outras disposicións — 22/09/2011

A titular do CPR Tomás Barros, do concello da Coruña, solicita a modificación da autorización para a supresión do ciclo formativo de grao superior de interpretación da lingua de signos e a autorización do ciclo formativo de grao superior de animación sociocultural en quenda de tarde-noite.
A Xefatura Territorial da Consellería de Educación e Ordenación Universitaria da Coruña achega o expediente cos correspondentes informes de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve.
Por isto, por proposta da Dirección Xeral de Centros e Recursos Humanos,
Primeiro.
1. Suprimir o ciclo formativo de grao superior de interpretación da lingua de signos e autorizar a implantación do ciclo formativo de grao superior de animación sociocultural en quenda de tarde-noite, no centro privado que se sinala:
2. Composición resultante:
– Quenda de mañá:
2 ciclos formativos de grao superior de educación infantil (4 unidades, 20 alumnos/nas cada unha).
1 ciclo formativo de grao superior de integración social (1 unidade para 20 alumnos/nas).
– Quenda de tarde-noite:
1 ciclo formativo de grao medio de atención sociosanitaria (2 unidades, 20 alumnos/nas cada unha).
1 ciclo formativo de grao superior de animación sociocultural (1 unidade para 20 alumnos/nas).
1 ciclo formativo de grao superior de integración social (1 unidade para 20 alumnos/nas).
Segundo. Para a posta en funcionamento das ensinanzas que se autorizan, a Xefatura Territorial da Consellería de Educación e Ordenación Universitaria da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 7 de setembro de 2011.
CORRECCIÓN de erros. Resolución do 1 de marzo de 2011 pola que se establecen as bases reguladoras para a concesión de subvencións para a produción de curtametraxes en versión orixinal en lingua galega, así como videoclips, e se convocan para o ano 2011.
Axencia Galega das Industrias Culturais — III. Outras disposicións — 07/09/2011

Advertido erro na dita resolución publicada no
Diario Oficial de Galicia
número 63, do mércores, 30 de marzo de 2011, cómpre realizar a seguinte corrección:
Na páxina 5544, artigo 14º, punto 1, onde di:
«1. Entrega de dúas copias en galego da produción subvencionada, no formato final que figure na solicitude. As copias enviadas en 35 mm deberán acompañarse cunha copia en DVD. As copias (DVD e 35 mm) estarán en perfecto estado e poden ser utilizadas pola Consellería de Cultura e Turismo ou pola Axencia Galega das Industriais Culturais para a súa conservación e uso con fins culturais e de promoción do audiovisual galego. En todo caso, e para a comprobación da realización da actividade ou para a socialización non lucrativa dela, a Agadic poderá realizar cantas copias considere precisas».
Debe dicir:
«1. Entrega dunha copia en galego da produción subvencionada, no formato final que figure na solicitude. A copia enviada en 35 mm deberá acompañarse cunha copia en DVD. As copias (tanto a de DVD como a de 35 mm) estarán en perfecto estado e poden ser utilizadas pola Consellería de Cultura e Turismo ou pola Axencia Galega das Industriais Culturais para a súa conservación e uso con fins culturais e de promoción do audiovisual galego. En todo caso, e para a comprobación da realización da actividade ou para a socialización non lucrativa dela, a Agadic poderá realizar cantas copias considere precisas».
ORDE do 24 de agosto de 2011 pola que se resolve a convocatoria de axudas a centros privados concertados para a atención ao alumnado con necesidades específicas de apoio educativo.
Consellería de Educación e Ordenación Universitaria — III. Outras disposicións — 07/09/2011

A Consellería de Educación e Ordenación Universitaria, por Orde do 18 de marzo de 2011, DOG do 12 de abril, estableceu as bases reguladoras e convocou axudas a centros privados concertados para atender alumnado con necesidades específicas de apoio educativo, naqueles aspectos que non estiveran xa cubertos polo correspondente concerto, desde o día 1 de xaneiro de 2011 ata o remate do prazo límite de xustificación de gastos.
Unha vez rematado o procedemento establecido na convocatoria, cómpre facer pública a relación definitiva de centros beneficiarios destas axudas, de acordo co artigo 6 da devandita orde.
En consecuencia, por proposta da Dirección Xeral de Centros e Recursos Humanos,
Conceder as axudas económicas aos centros privados concertados que se relacionan no anexo desta orde.
Contra esta orde, que pon fin á vía administrativa, poderase interpoñer recurso potestativo de reposición ante esta consellería, no prazo dun mes contado a partir do día seguinte ao da publicación no Diario Oficial de Galicia, de acordo co disposto nos artigos 107.1, 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común ou, directamente, recurso contencioso-administrativo, no prazo de dous meses, ante o Tribunal Superior de Xustiza de Galicia, conforme os artigos 10, 14 e 46.1.º da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 24 de agosto de 2011.
CORRECCIÓN de erros. Decreto 175/2011, do 1 de setembro, polo que se nomea secretario xeral técnico da Consellería de Economía e Industria a Borja Verea Fraiz.
Consellería de Economía e Industria — II. Autoridades e persoal — 05/09/2011

Advertido erro no citado decreto, publicado no DOG n.º 168, do 2 de setembro de 2011, cómpre efectuar a seguinte corrección:
–No sumario e na páxina 26207, o citado decreto publícase baixo a epígrafe da Consellería de Presidencia, Administracións Públicas e Xustiza, cando debería saír baixo a epígrafe da Consellería de Economía e Industria.
ORDE do 22 de agosto de 2011 pola que se nomea un novo membro da Comisión Galega de Bioética por cobertura de vacante.
Consellería de Sanidade — II. Autoridades e persoal — 05/09/2011

Mediante Orde do 13 de febreiro de 2001,modificada pola Orde do 25 de xuño de 2010 (DOG n.º 45, do 5 de marzo, e DOG n.º 137, do 20 de xullo), créase a Comisión Galega de Bioética en cumprimento da disposición adicional primeira do Decreto 177/2000 (DOG n.º 130, do 5 de xullo).
A segunda das ordes citadas dispón nos artigos 6 e 6 bis o cesamento, substitución e nomeamento dos vogais da Comisión, mediante orde da persoa titular da Consellería de Sanidade, así como as causas para o citado cesamento.
Xa que logo, en virtude das facultades que me confire a Lei 1/1983, do 22 de febreiro, de normas reguladoras da Xunta e da súa Presidencia, modificada pola Lei 11/1988, do 20 de outubro,
Artigo único.
Nomear como vogal da Comisión Galega de Bioética a María Francisca Ponte García, licenciada en dereito, para a cobertura da vacante deixada por Roberto Pérez López.
Santiago de Compostela, 22 de agosto de 2011.
CORRECCIÓN de erros. Decreto 174/2011, do 1 de setembro, polo que se dispón que cese José Riesgo Boluda como secretario xeral técnico da Consellería de Economía e Industria.
Consellería de Economía e Industria — II. Autoridades e persoal — 05/09/2011

Advertido erro no citado decreto, publicado no DOG n.º 168, do 2 de setembro de 2011, cómpre efectuar a seguinte corrección:
– No sumario e na páxina 26206, o citado decreto publícase baixo a epígrafe da Consellería de Presidencia, Administracións Públicas e Xustiza, cando debería saír baixo a epígrafe da Consellería de Economía e Industria.
ORDE do 21 de marzo de 2011 pola que se incorpora un novo procedemento ao Rexistro Electrónico da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 29/03/2011

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2º.2 e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán.
En virtude da disposición derradeira segunda do Decreto 198/2010, do 2 de decembro, polo que se regula o desenvolvemento da Administración electrónica na Xunta de Galicia e nas entidades dela dependentes, desde a entrada en vigor deste decreto o Rexistro Telemático da Xunta de Galicia cambiará a súa denominación pola de Rexistro Electrónico da Xunta de Galicia
DISPOÑO:
Artigo único.
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda pois, habilitado cos efectos previstos no seu artigo 5º.1, o seguinte procedemento:
PR522B.-Premios ao desenvolvemento de contidos educativos dixitais.
2. O procedemento para a tramitación electrónica estará dispoñible no enderezo:
http://www.xunta.es/
presentacion-electronica-da-xunta-de-galicia
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 21 de marzo de 2011.
Alfonso Rueda Valenzuela
Conselleiro de Presidencia, Administracións
Públicas e Xustiza
DECRETO 175/2011, do 1 de setembro, polo que se nomea secretario xeral técnico da Consellería de Economía e Industria a Borja Verea Fraiz.
Consellería de Presidencia, Administracións Públicas e Xustiza — II. Autoridades e persoal — 02/09/2011

En virtude do establecido nos artigos 4.13.º e 34.2.º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Economía e Industria, e logo de deliberación do Consello da Xunta de Galicia, na súa reunión do día un de setembro de dous mil once,
Nomeo secretario xeral técnico da Consellería de Economía e Industria a Borja Verea Fraiz.
Santiago de Compostela, un de setembro de dous mil once.
DECRETO 174/2011, do 1 de setembro, polo que se dispón que cese José Riesgo Boluda como secretario xeral técnico da Consellería de Economía e Industria.
Consellería de Presidencia, Administracións Públicas e Xustiza — II. Autoridades e persoal — 02/09/2011

En virtude do establecido nos artigos 4.13.º e 34.2.º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Economía e Industria, e logo de deliberación do Consello da Xunta de Galicia, na súa reunión do día un de setembro de dous mil once,
Que cese, por petición propia, José Riesgo Boluda, como secretario xeral técnico da Consellería de Economía e Industria, agradecéndolle os servizos prestados.
Santiago de Compostela, un de setembro de dous mil once.